Kjell Konterud

Kjell Konterud (født 24. desember 1944) er en norsk politiker. Han har vært ordfører i Våler og representerer Arbeiderpartiet. Han tok over som ordfører etter valget i 2003 og ble gjenvalgt i 2007, da Arbeiderpartiet fikk over 60 prosent av stemmene i Våler. Etter valget i 2015 tok Lise Berger Svenkerud fra Høyre over, etter en avtale mellom Ap, H og Pensjonistpartiet.

Konterud ble kraftig kritisert i mai 2008 fordi han skrev under på et opprop mot opprettelsen av et asylmottak på Haslemoen. På lederplass skrev redaktøren i lokalavisa Glåmdalen at Konterud var «politisk død»: «Her i glåmdalsregionen vil vi rett og slett ikke ha en ordfører som sprer fremmedfrykt over en lav sko, pisker opp stemningen, skaper splittelse blant innbyggerne, setter sin egen regjering og sitt eget parti i stor forlegenhet, feilinformerer og heller ikke oppleves som troverdig.»Våler-ordføreren er politisk død – leder i Glåmdalen 22. mai 2008. Arbeiderpartiets lokallag i Våler svarte med å iverksette en boikott av avisen fram til neste lokalvalg hvis avisen ikke beklaget lederen.Nå boikotter Ap-politikerne avisa i tre år – artikkel hos Dagbladet 30 mai 2008. Boikotten ble avsluttet noen uker senere uten innrømmelser fra avisen.Boikotten opphevet – artikkel i Glåmdalen 5. juni 2008.

 Referanser 

 Eksterne lenker 
 Nyheter om Kjell Konterud fra lokalavisa Østlendingen

Kategori:Ap-ordførere i Hedmark
Kategori:Ordførere i Våler i Hedmark
Kategori:Fødsler i 1944